Επιτελικό Κράτος (Ελλάδα)

Το Επιτελικό κράτος είναι ένα σύστημα διακυβέρνησης του ελληνικού κράτους που καθιερώθηκε από την πρώτη κυβέρνηση Κυριάκου Μητσοτάκη τον Αύγουστο του 2019 με τον Νόμο 4622/2019, τον πρώτο που επικυρώθηκε εκείνη την Κοινοβουλευτική Περίοδο.Προεδρία της Ελληνικής Δημοκρατίας, Ελληνική Στατιστική Αρχή, GREECE, Voluntary National Review 2022, On the Implementation of the 2030 Agenda for Sustainable Development (στα αγγλικά), σελ 13 Στην Ελλάδα και το εξωτερικό, ο Νόμος 4622/2019, που φέρει τον υπότιτλο «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης», είναι επίσης γνωστός ως «Νόμος του Επιτελικού Κράτους».Ευρωπαϊκή Επιτροπή, COMMISSION STAFF WORKING DOCUMENT, 2020 Rule of Law Report Country Chapter on the rule of law situation in Greece (στα αγγλικά), σελ. 8, 10-11

Βασικοί πυλώνες του νέου συστήματος είναι η Εθνική Αρχή Διαφάνειας, στην οποία συγχωνεύθηκαν πέντε δημόσια ελεγκτικά σώματα και μία δημόσια υπηρεσία καταπολέμησης της διαφθοράς, και η Προεδρία της Κυβέρνησης, ένας αυτοτελής, απευθείας υπαγόμενος στον Πρωθυπουργό δημόσιος οργανισμός που απασχολεί 440 υπαλλήλους. Με τον Νόμο 4622/2019, υπό τον έλεγχο της Προεδρίας της Κυβέρνησης τέθηκε η Εθνική Υπηρεσία Πληροφοριών, η Ελληνική Ραδιοφωνία Τηλεόραση και το Αθηναϊκό-Μακεδονικό Πρακτορείο Ειδήσεων.

 Χαρακτηριστικά 

 Προεδρία της Κυβέρνησης 

Από θεσμικής άποψης, το Επιτελικό Κράτος συνιστά ένα κεντρικό σύστημα διακυβέρνησης, στο οποίο δεσπόζει ο θεσμός της Προεδρίας της Κυβέρνησης, μιας αυτόνομης δημόσιας υπηρεσίας που απασχολεί 440 εργαζομένους, εκ των οποίων οι 340 καταλαμβάνουν οργανικές θέσεις και οι 100 είναι μετακλητοί· το κόστος ίδρυσης της υπηρεσίας το 2020 προσδιορίστηκε από την κυβέρνηση στα 184.800 ευρώ.ΦΕΚ Α 236 - 28.11.2020, Προεδρικό Διάταγμα υπ' αριθμ. 98, σελ. 11433, 11444 Βάσει του επικυρωτικού Προεδρικού Διατάγματος υπ' αριθμόν 98 που δημοσιεύθηκε στο ΦΕΚ Α 236/28-11-2020, η Προεδρία της Κυβέρνησης ελέγχεται από τον Πρωθυπουργό και διαρθρώνεται από τις ακόλουθες Γραμματείες:ΦΕΚ Α 236 - 28.11.2020, Προεδρικό Διάταγμα υπ' αριθμ. 98, σελ. 11433

 Γενική Γραμματεία του Πρωθυπουργού
 Γενική Γραμματεία Νομικών και Κοινοβουλευτικών Θεμάτων
 Γενική Γραμματεία Συντονισμού
 Ειδική Γραμματεία Ολοκληρωμένου Πληροφοριακού Συστήματος (Ο.Π.Σ.) Παρακολούθησης και Αξιολόγησης του Κυβερνητικού ΈργουΦΕΚ Α 236 - 28.11.2020, Προεδρικό Διάταγμα υπ' αριθμ. 98, σελ. 11433, 11440
 Γενική Γραμματεία Επικοινωνίας και Ενημέρωσης
Με το Προεδρικό Διάταγμα υπ' αριθμόν 19 που δημοσιεύθηκε στο ΦΕΚ Α 54/14-3-2022 τον Μάρτιο του 2022, καταργήθηκε η Ειδική Γραμματεία Ο.Π.Σ. Παρακολούθησης και Αξιολόγησης του Κυβερνητικού Έργου και στη θέση της συστάθηκε η Ειδική Γραμματεία Μακροπρόθεσμου Σχεδιασμού.

 Εθνική Ραδιοφωνία Τηλεόραση, ΑΠΕ-ΜΠΕ, ΕΥΠ 
Κυριότερα, με τον Νόμο 4622/2019 η Εθνική Ραδιοφωνία Τηλεόραση (EΡT), το Αθηναϊκό-Μακεδονικό Πρακτορείο Ειδήσεων (ΑΠΕ-ΜΠΕ) και η Εθνική Υπηρεσία Πληροφοριών (ΕΥΠ) υπάχθηκαν στον άμεσο έλεγχο της Προεδρίας της Κυβέρνησης και, κατ' επέκταση, του Πρωθυπουργού. Ειδικότερα, η Γενική Γραμματεία Επικοινωνίας και Ενημέρωσης επιφορτίστηκε με την εποπτεία της ΕΡΤ και του ΑΠΕ-ΜΠΕΦΕΚ Α 236 - 28.11.2020, Προεδρικό Διάταγμα υπ' αριθμ. 98, σελ. 11441 και η Εθνική Υπηρεσία Πληροφοριών περιήλθε στην αποκλειστική δικαιοδοσία της Προεδρίας της Κυβέρνησης.

 Εθνική Αρχή Διαφάνειας 

Ο Νόμος 4622/2019 προέβλεπε, ακόμα, την εγκαθίδρυση μιας Ανεξάρτητης Αρχής με την ονομασία «Εθνική Αρχή Διαφάνειας», στην οποία συγχωνεύτηκαν πέντε προϋπάρχοντα δημόσια ελεγκτικά σώματα και ένας δημόσιος οργανισμός καταπολέμησης της διαφθοράς, με δεδηλωμένο από την κυβέρνηση απώτερο σκοπό την εξασφάλιση της διαφάνειας και της λογοδοσίας και την πάταξη της διαφθοράς στον δημόσιο βίο.Προεδρία της Ελληνικής Δημοκρατίας, Ελληνική Στατιστική Αρχή, GREECE, Voluntary National Review 2022, On the Implementation of the 2030 Agenda for Sustainable Development (στα αγγλικά), σελ 161

 Διυπουργικό προσωπικό 
Με το άρθρο 104 του Νόμου, προβλέπεται δημιουργία σώματος διυπουργικού προσωπικού με ειδικότητες Αναλυτών Δημοσίων Πολιτικών, Νομοτεχνών και Αναλυτών Ψηφιακής Πολιτικής.

 Σημειώσεις 

Παραπομπές

Εξωτερικοί σύνδεσμοι


Κατηγορία:Ελληνικοί Νόμοι
Κατηγορία:Ελληνική Κυβέρνηση
Κατηγορία:Πολιτική της Ελλάδας